Document ID: 31986R1065

*****
ΚΑΝΟΝΙΣΜΟΣ (ΕΟΚ) αριθ. 1065/86 ΤΗΣ ΕΠΙΤΡΟΠΗΣ
της 11ης Απριλίου 1986
που καθορίζει τις ορεινές ζώνες στις οποίες χορηγείται η πριμοδότηση υπέρ των παραγωγών αιγείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως της αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 882/86 (2), και ιδίως το άρθρο 5 παράγραφος 1,
Εκτιμώντας:
ότι το άρθρο 5 παράγραφος 1 πρώτο εδάφιο δεύτερη περίπτωση του κανονισμού (ΕΟΚ) αριθ. 1837/80 προβλέπει τη χορήγηση πριμοδοτήσεως για να αντισταθμιστεί, κατά το μέτρο του δυνατού, μία απώλεια εισοδήματος των παραγωγών αιγείου κρέατος στις ορεινές ζώνες, κατά την έννοια του άρθρου 3 παράγραφος 3 της οδηγίας 75/268/ΕΟΚ, πλην των ζωνών που αναφέρονται στο παράρτημα ΙΙΙ του κανονισμού (ΕΟΚ) αριθ. 1837/80, καθόσον διαπιστώνεται ότι η παραγωγή στις ορεινές αυτές ζώνες ικανοποιεί τα δύο κριτήρια που προβλέπονται στο άρθρο 5 παράγραφος 1 πρώτο εδάφιο δεύτερη περίπτωση του κανονισμού (ΕΟΚ) αριθ. 1837/80· ότι θα πρέπει, κατά συνέπεια, να καθοριστούν αυτές οι ορεινές ζώνες·
ότι διαπιστώθηκε ότι, όσον αφορά τα κράτη μέλη της Κοινότητας στη σύνθεσή της στις 31 Δεκεμβρίου 1985, τα κριτήρια αυτά πληρούνται για όλες τις ορεινές ζώνες κατά την έννοια της εν λόγω οδηγίας στη Γαλλία και στην Ιταλία· ότι, δεδομένου ότι στην Ισπανία και την Πορτογαλία οι ορεινές ζώνες κατά την έννοια του άρθρου 3 παράγραφος 3 της εν λόγω οδηγίας δεν έχουν ακόμη καθοριστεί, θα πρέπει να καθοριστούν στα εν λόγω κράτη μέλη οι ζώνες στις οποίες θα μπορούσε να χορηγηθεί η πριμοδότηση υπέρ των παραγωγών αιγείου κρέατος·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προβείου και Αιγείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα κριτήρια που προβλέπονται στο άρθρο 5 παράγραφος 1 πρώτο εδάφιο δεύτερη περίπτωση του κανονισμού (ΕΟΚ) αριθ. 1837/80, ικανοποιούνται στις ακόλουθες περιοχές:
1.2 // 1. Γαλλία: // Όλες οι ορεινές ζώνες, κατά την έννοια του άρθρου 3 παράγραφος 3 της οδηγίας 75/268/ΕΟΚ, πλην των ζωνών που αναφέρονται στο παράρτημα ΙΙΙ του κανονισμού (ΕΟΚ) αριθ. 1837/80. // 2. Ιταλία: // Όλες οι ορεινές ζώνες, κατά την έννοια του άρθρου 3 παράγραφος 3 της οδηγίας 75/268/ΕΟΚ, πλην των ζωνών που αναφέρονται στο παράρτημα ΙΙΙ του κανονισμού (ΕΟΚ) αριθ. 1837/80.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την περίοδο εμπορίας που αρχίζει το 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Απριλίου 1986.

Labels: 17
19
6